Taem we full Vanuatu hemi stap wet long Sarere blong follem fes apiarens blong Vanuatu long wan FIFA World Cup, Port Vila Football Aossiesen we plante long olgeta U20 oli stap plei long hem i kikim off trifala maj long Port Vila we Stadium.
Fes maj long 11am, nomata we sun hemi strong long dei ia, Tafea hemi kam blong dro wetem olgeta Vanuatu jampion, Erakor Golden Star long 1-1.
Tafea nao hemi openem sko long fes haf thru long midfilda, Franko, mo sko laen i stap long 1-0 long end blong fes haf long feva blong Tafea.
Long sekon haf, Erakor i go wan man daon afta long insiden we i lukim Jack Wanemut hemi karem wan red kad mo rafri i sendem aot hem long fil.
Nomata we Erakor hemi wan man daon, oli manej blong faenem ikwalaesa leit insaed long sekon haf blong putum faenol sko long Erakor 1 mo Tafea 1.
Sekon maj blong dei Mauwia i kam blong winim Mauriki long wan sko blong 2-0.
Mauwia afta long lus blong hem las wiken wetem Siaraga, oli kambak blong makem 2 poen thru long midfilda Thomas, we hemi konvetem tufala poen blong givim klab blong hem 3 poen inkris long klasmen.
Mauriki oli gat olgeta janis be oli no save finisim nomo.
Las maj blong dei, Digicel Amicale i kam blong dro wetem Ifira Black Bird long 1-1.
Long fes haf Digicel Amicale nao hemi openem sko thru long difensif midfilda, Jeffery, afta we Octav Meltocoin hemi sendem wan strong shoot blong hem i kam insaed long gol mo Ifira kipa, Anthony Taiwia hemi pushum aot mo Jeffery hemi smashem long net blong Ifira.
Leit long sekon haf, Ifira midfilda, Charlie Otainao, hemi faenem ikwalaesa, afta long solo effot long fored blong wol blong Digicel Amicale difens.
Ova long 3000 futbol fan oli bin tenap blong wajem olgeta aksen las wiken.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn